রাসপূর্ণিমাতেই আসছে ‘লহ গৌড়াঙ্গের নাম রে’ টিজার? কী আপডেট

ওয়েব ডেস্ক: লহ গৌড়াঙ্গের নাম রে, ছবির পোস্টার সামনে আসতেই ফের অনুরাগীদের কাউন্টডাউন শুরু। আর এই ছবিতে ‘নটী বিনোদিনী’র চরিত্রে দেখা যাবে শুভশ্রীকে। তা আগেই প্রকাশ্যে এসেছে। তবে খুব শীঘ্রই আসছে ছবির টিজার, কবে আসছে?

মঙ্গলবার জানা গিয়েছে, রাসপূর্ণিমার দিন অর্থাৎ বুধবার প্রকাশ্যে আসছে সৃজিত মুখোপাধ্যায়ের ছবি ‘লহ গৌরাঙ্গের নাম রে’ ছবির প্রচার-ঝলক। এই ছবির যৌথ প্রযোজনায় রয়েছে এসভিএফ এবং দাগ ক্রিয়েটিভ মিডিয়া। ভক্তি, প্রেম আর এক রহস্যের উপাখ্যান নিয়ে এই রাসপূর্ণিমাতেই আসছে টিজার। ‘লহ গৌরাঙ্গের নাম রে’ ছবিতে ‘নটী বিনোদিনী’র চরিত্রে দেখা যাবে শুভশ্রীকে। তা হলে কি ২৩ ডিসেম্বরে মুক্তি পাচ্ছে ‘লহ গৌরাঙ্গের নাম রে’? ছবির অন্যতম প্রযোজক রানা সরকার জানিয়েছেন, সকলের সঙ্গে আলোচনা করে ডিসেম্বরে সৃজিতের ছবি আনারই সিদ্ধান্ত নেওয়া হয়েছে।

আরও পড়ুন: আজ ঋত্বিক ঘটকের জন্মশতবার্ষিকী, বাংলাদেশে ধ্বংসস্তূপে কিংবদন্তীর পৈতৃক বাড়ি

পরিচালকের তরফে জানানো হয়েছে, তিনটি সময়কাল তুলে ধরা হবে এই ছবিতে । ঘুরে ফিরে আসবেন শ্রী চৈতন্য, নটী বিনোদিনী, গিরিশচন্দ্র ঘোষেরা । শ্রী চৈতন্যর ভূমিকায় দিব্যজ্যোতি দত্ত, বিনোদিনীর চরিত্রে শুভশ্রী গঙ্গোপাধ্যায়, গিরিশচন্দ্র ঘোষের ভূমিকায় দেখা যাবে ব্রাত্য বসুকে । সৃজিত মুখোপাধ্যায় বলেন, “তিনটি সময়কাল তুলে ধরা হবে এই ছবিতে । একটি সময় যেখানে রয়েছেন শ্রী চৈতন্যদেব, আরেকটি ঊনবিংশ শতক, আরেকটি এখনকার সময় ।”